Telt med rammestrukturer har den fordelen at de stiller lavere krav til dukens strekkstyrke enn tensile strukturer. Det gjør det mulig å bruke strekksvake materialer som skinn og ull som duk. Til gjengjeld gjør de det nødvendig å frakte ekstra stenger. Eksempler på rammestrukturer er Lavvo, tipi og Jurt. Også teltene fra Oseberg- og Gokstadfunnene og romerske militærtelt var rammestrukturer.